**ELŐTERJESZTÉS**

**Szombathely Megyei Jogú Város Közgyűlése Oktatási és Szociális Bizottságának 2015. április 15-i ülésére**

**Tájékoztató Szombathely Megyei Jogú Város Óvodáiban a közétkeztetés tárgyában készített felmérés eredményéről**

Szombathely Megyei Jogú Város Közgyűlésének Oktatási és Szociális Bizottsága 2014. decemberi ülésén az élelmezési nyersanyag-norma tárgyalásának napirendje kapcsán felvetődött, hogy a szülők bevonásával készüljön tájékozódó felmérés az óvodai étkeztetéssel kapcsolatosan, különös tekintettel az *új előírások* megjelenése vonatkozásában.

Az óvodavezetői munkaközösség vezetőjével, és a szolgáltatást biztosító ELAMEN Zrt. területi vezetőjével történt egyeztetés alapján – a korrekt és megalapozott helyzetkép kialakításához - felkértük az óvodák vezetőit, hogy

* óvodai csoportonként kérjék fel a szülői munkaközösségeket, delegáljanak egy-egy szülőt, aki 2015. február hónapjában napi rendszerességgel (de minimum heti 2-3 alkalommal) részt vesz az óvodai csoport ebédeltetésén,
* továbbá kértük az óvodapedagógusokat, hogy Ők is működjenek közre a felmérésben.

A felmérés ideje alatt a szülőknek lehetőséget biztosítottunk étkezési mintaadag megtekintésére, az elkészített ebéd megkóstolására, az óvodások étkeztetésének megtekintésére.

A felmérést megelőzően az óvodák vezetői tájékoztatták a szülőket, pedagógusokat a felmérés tényéről és céljáról, továbbá a szolgáltató által készített tájékoztató prospektus rendelkezésre bocsátásával segítséget nyújtottak az új élelmezési előírások, a kötelező mennyiségi előírások (mintaadag bemutatásával) megismeréséhez.

Arra kértük a felmérésben részt vevő szülőket és pedagógusokat, hogy tapasztalataik, észrevételeik alapján a felmérés végén szíveskedjenek kitölteni az általunk segítségként készített kérdőívet.

A felmérés lezárult, az óvodáktól beérkezett szülői és pedagógusi kérdőívek feldolgozása megtörtént. A felmérés tapasztalatai az alábbiak szerint foglalhatóak össze:

A felmérésben 107 szülő, és 137 pedagógus vett részt.

* A felmérés első két kérdéseként azt vizsgáltuk, hogy a felmérést megelőzően hallottak-e az új (37/2014. (IV.30.) EMMI) rendelet közétkeztetésre vonatkozó táplálkozás- egészségügyi előírásairól, illetve eljutott-e a felmérésben részt vevőkhöz az Elamen Zrt által a szülők részére készített Egészséges táplálkozás az „Ovi-Suli-Világ”-ban prospektus?

Megállapítható, hogy mind a szülők, mind a pedagógusok túlnyomó többsége hallott az új előírásokról, és eljutott hozzá a 2014. szeptemberében készített tájékoztató füzet.

|  |  |  |
| --- | --- | --- |
| Kérdés | Szülők | Óvodapedagógusok |
|  | igen | nem | igen | nem |
| 1. kérdés
 | 105 | 5 | 132 | 5 |
| 1. kérdés
 | 99 | 8 | 133 | 4 |

* Arra a kérdésre (3. kérdés), hogy (a szolgáltató által bemutatott mintaadag figyelembe vételével) mennyire elégedett az étel mennyiségével, a szülők nagy része (több mint 80 %-a) elégedett választ adott a mennyiségre vonatkozóan, 15,4 %-a változónak ítélte meg (alapvetően a főzelékek és húsételek mennyiségét kevesellték), 4,6 %-uk nem volt elégedett az adaggal.

A pedagógusok 70 %-a elégedett volt a mintaadaghoz viszonyított mennyiséggel, 23,5 % szerint az étel típusa alapján változó volt az adag, 6,5 %-uk kevésnek tartotta az adagot.

|  |  |  |
| --- | --- | --- |
| Kérdés | Szülők | Óvodapedagógusok |
|  | 1 | 2 | 3 | 4 | 5 | 1 | 2 | 3 | 4 | 5 |
| 1. kérdés
 | 0 | 5 | 17 | 27 | 60 | 0 | 9 | 32 | 46 | 50 |

(Az 5 fokú skála növekvő elégedettséget jelez.)

* Arra a kérdésre (4. kérdés), hogy elégedett-e az étel minőségével, állagával, megjelenésével a szülők 70 %-a elégedett választ adott, 26,2 %-a változónak ítélte meg, 3,8 %-uk nem volt elégedett a ételek állagával, megjelenésével.

A pedagógusok 55,5 %-a szerint megfelelő az ételek minősége, 29,9 %-uk szerint változó, 14,6 %-uk nem volt elégedett az ételek állagával, megjelenésével.

Az ételek minőségére vonatkozó észrevételek jellemzően a köretek állagára, a felhasznált alapanyagok minőségére vonatkoztak: száraz rizs, kemény vagy szétfőtt burgonya, szálkás zöldség a levesben, alma minősége.

|  |  |  |
| --- | --- | --- |
| Kérdés | Szülők | Óvodapedagógusok |
|  | 1 | 2 | 3 | 4 | 5 | 1 | 2 | 3 | 4 | 5 |
| 1. kérdés
 | 0 | 4 | 28 | 52 | 23 | 5 | 15 | 41 | 62 | 14 |

(Az 5 fokú skála növekvő elégedettséget jelez.)

* Arra a kérdésre (5. kérdés) , hogy mennyire volt elégedett az étel ízével, a szülők 56,1 %-a úgy nyilatkozott, hogy jónak, 33,6 %-a változónak, 10,3 %-a nem megfelelőnek ítélte meg az ételek ízét.

Az óvodapedagógusok 49,6 %-a jónak, 32,9 %-a változónak, 17,5 %-a nem megfelelőnek ítélte meg az ételek ízét.

Az étel ízét – a rendeletben maghatározott előírásokból adódón - sótalannak, cukortalannak tartották.

|  |  |  |
| --- | --- | --- |
| Kérdés | Szülők | Óvodapedagógusok |
|  | 1 | 2 | 3 | 4 | 5 | 1 | 2 | 3 | 4 | 5 |
| 1. kérdés
 | 1 | 10 | 36 | 46 | 14 | 4 | 20 | 45 | 57 | 11 |

(Az 5 fokú skála növekvő elégedettséget jelez.)

* Arra a kérdésre (6. kérdés), hogy mennyire elégedett az étrend változatosságával, a szülők 85,1 %-a úgy válaszolt, hogy változatosnak ítéli az étrendet, 11,2 %-uk változónak, 3,7 %-uk nem tartotta kellően változatosnak.

Az óvodapedagógusoknál 63,5 % nyilatkozott úgy, hogy változatos az étrend, 29,9 %-uk szerint változó, 6,6 %-uk szerint pedig nem eléggé változatos az étrend.

A rendeletben foglalt előírás szerint kétszer 10 élelmezési napban ugyanaz a menüsor kétszer nem fordulhat elő, amely előírást a szolgáltató a vizsgált időszakban be is tartott. A változatosságra vonatkozó észrevételekben a hagyományos ételek, illetve meghatározott ételek (pl. rakott ételek, krémlevesek, édességek) hiányát fogalmazták meg.

|  |  |  |
| --- | --- | --- |
| Kérdés | Szülők | Óvodapedagógusok |
|  | 1 | 2 | 3 | 4 | 5 | 1 | 2 | 3 | 4 | 5 |
| 1. kérdés
 | 0 | 4 | 12 | 45 | 46 | 1 | 8 | 41 | 51 | 36 |

(Az 5 fokú skála növekvő elégedettséget jelez.)

* A 7. kérdésre válaszolva a tálaló eszközök tisztaságát a szülők 95,3 %-a jónak, 4,7 %-a nem megfelelőnek tartotta.

A pedagógusok 94,2 %-a nyilatkozott úgy, hogy tiszták a tálalóeszközök, 5,8 %-uk szerint nem megfelelőek.

Egy óvoda jelezte a pohártartó rekesz, és a kopott poharak cseréjének szükségességét.

|  |  |  |
| --- | --- | --- |
| Kérdés | Szülők | Óvodapedagógusok |
|  | nem | többnyire nem | többnyire igen | igen | nem | többnyire nem | többnyire igen | igen |
| 1. kérdés
 | 1 | 4 | 27 | 75 | 1 | 7 | 61 | 68 |

* 8. kérdésként fogalmaztuk meg: tapasztalta-e, hogy valamely ételt az óvodások jelentős része nem evett meg, ha igen hány esetben, és miért.

A szülők jelentős része, 73,8 %-a, az óvodapedagógusoknak ugyancsak jelentős része 88,3 %-a tapasztalta azt, hogy az óvodások nem ettek meg valamely étel. Ennek előfordulása a válaszok alapján a néhány eset előfordulásától a gyakori előfordulásig jelentkezett.

Lehetséges okaként leggyakrabban az étel ismeretlenségét, ízetlenségét (sótlan, cukortalan), küllemét jelölték meg. Általános jelzés volt mind a szülők, mind a pedagógusok részéről, hogy a teljes kiőrlésű ételeket – bár a rendelkezések alapján napi gyakorisággal kell biztosítani - a gyerekek nem ismerik, és ezért nehezen fogadják el.

|  |  |  |
| --- | --- | --- |
| Kérdés | Szülők | Óvodapedagógusok |
|  | igen | nem | igen | nem |
| 1. kérdés
 | 79 | 28 | 121 | 16 |

* Az óvodapedagógusoktól kérdeztük (9. kérdés), hogy milyennek ítéli meg az ELAMEN konyhai dolgozóinak intézményéhez való hozzáállását, segítőkészségét, hangnemét.

A válaszok 92,0 %-ában az óvodapedagógusok jónak ítélték meg a konyhai dolgozók hozzáállását, 7,3 %-uk szerint változó, és 1 fő ( 0,7 %) nem megfelelőnek ítélte meg.

|  |  |
| --- | --- |
| Kérdés | Pedagógusok |
|  | 1 | 2 | 3 | 4 | 5 |
| 1. kérdés
 | 0 | 1 | 10 | 24 | 102 |

(Az 5 fokú skála növekvő elégedettséget jelez.)

A kérdőív végén összefoglalva lehetőséget kínáltunk a szülők, óvodapedagógusok számára, hogy általános észrevételeiket, javaslataikat fogalmazzák meg, receptötletekkel a szolgáltató munkáját segítsék.

Általánosságban megállapítható, a felmérés nagyon hasznos volt: szülői oldalról többen megfogalmazták, hogy jónak tartották az étkezésről való tájékozódási lehetőség ezen formáját, a felmérés során kedvezőbb kép alakult ki bennük, mint amilyenre számítottak. Örömmel kísérnék figyelemmel gyermekük étkeztetését, szívesen részt vennének a jövőben is hasonló felmérésen.

Az észrevételek, javaslatok azt tükrözték, hogy a felmérésben részt vevő szülők, pedagógusok *többsége* pozitívan áll a közétkeztetésben bevezetésre kerülő új előírásokhoz. Azonban a teljes körű elfogadottság eléréséhez még sokat kell tenni az szülőknek, óvodapedagógusoknak, intézményeknek, szolgáltatónak, fenntartónak.

Az óvodákban történő közétkeztetés a gyermekekért felelősséget érző szülők, pedagógusok, fenntartó, szolgáltató számára egyaránt kiemelt fontosságú feladat.

Valamennyi érintett közös felelőssége, hogy gyermekeink tápanyagokban gazdag ételekhez jussanak, amely biztosítja számukra a megfelelő mennyiségű energia bevitelt. Ügyelni kell arra, hogy változatos, jó minőségű, életkoruknak, egészségi állapotuknak megfelelő, és a testi és szellemi fejlődésüket is biztosító élelmiszerekhez jussanak. A gyermekek egészséges táplálkozásra nevelése hozzájárulhat a jövő generáció harmonikus, egészséges testi lelki fejlődéséhez.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2015. április „ ”.

 **/: Koczka Tibor:/**

HATÁROZATI JAVASLAT

**…/2015. (IV. 15.) OSZB. számú határozat**

1. Szombathely Megyei Jogú Város Közgyűlésének Oktatási és Szociális Bizottsága a „Tájékoztató Szombathely Megyei Jogú Város Óvodáiban a közétkeztetés tárgyában készített felmérés eredményéről” című előterjesztést megtárgyalta, és az abban foglaltakat tudomásul veszi. A Bizottság fontosnak tartja az óvodás gyermekek egészséges életmódra nevelését, a közétkeztetésben ellátottak egészséges táplálkozásával összefüggő kormányzati célkitűzések megvalósulását.
2. A Bizottság felkéri az óvodák vezetőit, hogy vizsgálják felül pedagógiai programjuk egészséges életmódra nevelés témakörét, és egészítsék ki - a közétkeztetésre vonatkozó táplálkozás-egészségügyi előírásokról 37/2014. (IV.30. EMMI rendeletben foglaltakra tekintettel – az egészséges táplálkozás megvalósítását szolgáló feladatokkal.
3. A Bizottság kéri, hogy mind az óvodák, mind a szolgáltató biztosítsa a gyermekek nevelésében érintettek (szülők, pedagógusok, fenntartó) részére annak lehetőségét, hogy a jövőben is közvetlenül tájékozódhassanak az óvodákban folyó közétkeztetés minőségi megvalósulásáról.
4. A Bizottság felkéri az Egészségügyi és Közszolgálati Osztály Köznevelési, Sport és Ifjúsági Irodáját, hogy kísérje figyelemmel az óvodákban folyó minőségi közétkeztetés megvalósulását, ennek keretében meghatározott rendszerességgel ellenőrizze az étkeztetés mennyiségét, minőségét, változatosságát.
5. A Bizottság kéri, hogy az új előírások megvalósulásáról egy év múlva készüljön összehasonlító felmérés, és tájékoztató.
6. A Bizottság kéri az óvodák vezetőit, hogy a felmérés összefoglaló értékeléséről a szülőket, pedagógusokat tájékoztassák.
7. A bizottság kéri Egészségügyi és Közszolgálati Osztály Köznevelési, Sport és Ifjúsági Irodáját, hogy a felmérés eredményéről tájékoztassa a szolgáltatót, és egyeztessen a az előterjesztésben megfogalmazott, megoldásra váró feladatokról.

**Felelősök:** Koczka Tibor, alpolgármester

Rettegi Attila, az Oktatási és Szociális Bizottság elnöke

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője,

Kovács Balázs, a Köznevelési, Sport és Ifjúsági Iroda vezetője,

óvodák vezetői,

Rózsás Anikó, az ELAMEN Zrt. területi vezetője/

**Határidő:** azonnal /az 1. pont vonatkozásában/

 2015. május 31. / a 6. és 7. pontok vonatkozásában/

2015. június 30. / a 2. pont vonatkozásában/

 folyamatos / a 3 és 4. pontok vonatkozásában/

 2016. április 30. / az 5. pont vonatkozásában/